b'\n_START_ARTICLE_\nL\xc3\xa4nnen Pallo\n_START_PARAGRAPH_\nL\xc3\xa4nnen Pallo on entinen pes\xc3\xa4palloseura Turusta. Seura tunnetaan nyky\xc3\xa4\xc3\xa4n nimell\xc3\xa4 Turku-Pesis.\n_START_SECTION_\nL\xc3\xa4nnen Pallon perustaminen\n_START_PARAGRAPH_\nSeura perustettiin nimell\xc3\xa4 L\xc3\xa4nnen Pallo vuonna 1949. Pes\xc3\xa4pallotoiminta alkoi seuran osalta kolmanneksi korkeimmalla sarjatasolla vuonna 1950. Miesjoukkueet pelasivat sarjaa vaihtelevasti vuoteen 1964 asti. Vuonna 1965 L\xc3\xa4Pa:n naisjoukkue nousi Suomen Mestaruussarjaan. _NEWLINE_Naisjoukkue pelasikin SM-sarjassa yht\xc3\xa4jaksoisesti aina vuoteen 1986 asti. Tuona aikana joukkue saavutti SM-kultaa vuonna 1982 ja SM-pronssia 1981. Mestaruusjoukkueessa pelasivat Sirpa Helin, Marjo Hellstr\xc3\xb6m, Minna H\xc3\xa4m\xc3\xa4l\xc3\xa4inen (nyk.Lamppu), Ritva Laine (nyk. Rekola), Jaana Lindqvist, Merja Raikko (nyk. Keskinen), Teija R\xc3\xa4s\xc3\xa4nen (nyk. Penger), Kirsti Sinisalo (nyk. Juhala), Riitta Tuomi (nyk. Valtam\xc3\xa4ki), Seija Uusitalo (nyk. Korkeam\xc3\xa4ki), Minna Varjonen, Tuula Raittila (nyk. Puikkonen), pelinjohtaja ja valmentaja Simo Lehtonen, joukkueenjohtaja Matti Vaininen. Kaudeksi 1987 L\xc3\xa4nnen Pallo putosi toiseksi korkeimmalle sarjatasolle.'